केजरीवाल और उनके मंत्रियों का धरना छठवें दिन भी जारी: भूख हड़ताल पर बैठे सत्येंद्र जैन का वजन 1.2 किलो बढ़ा

डॉक्टरों का कहना है कि कोई भूख हड़ताल पर है तो उस दौरान उसका वजन नहीं बढ़ता

केजरीवाल आैर धरना दे रहे हैं, सत्येंद्र जैन और भूख हड़ताल पर हैं

नई दिल्ली. राजभवन में और उनके मंत्रियों का धरना शनिवार को छठवें दिन भी जारी है। इस बीच, भूख हड़ताल के चौथे दिन स्वास्थ्य मंत्री सत्येंद्र जैन का वजन 1 किलो 200 ग्राम बढ़ गया। राजनिवास के अधिकारियों और दोपहर में जैन का चेकअप करने वाले डॉक्टरों ने नाम नहीं छापने की शर्त पर इस बात की पुष्टि की। दरअसल डॉक्टरों की एक टीम भूख हड़ताल पर बैठे सत्येंद्र जैन और डिप्टी सीएम मनीष सिसोदिया का रोजाना चैकअप करती है।

गुरुवार शाम को जब डॉक्टरों ने सत्येंद्र जैन का वजन किया था तो यह 80.3 किलोग्राम था। वहीं, शुक्रवार दोपहर में उनका दोबारा वजन किया गया तो यह 81.5 किलोग्राम निकला। यानी एक दिन में ही उनका वजन 1.2 किग्रा बढ़ गया। इसके बाद से उनके भूख हड़ताल पर होने को लेकर सवाल खड़े हो गए हैं।

जैन के स्टाफ ने कहा- सिर्फ 300 ग्राम वजन बढ़ा

सूत्रों ने यह भी बताया कि सत्येंद्र जैन को एनिमा भी दिया गया था। यहां तक कि डॉक्टरों ने उन्हें हॉस्पिटल में एडमिट करने की सलाह तक दे दी थी। उधर, भास्कर ने जब इस संबंध में सत्येंद्र जैन के ऑफिस से संपर्क साधा तो जवाब आया कि जैन का वजन बढ़ा तो है लेकिन सिर्फ 300 ग्राम। जब हमने बतौर एक्सपर्ट सफदरजंग अस्पताल के डॉ. राजेन्द्र शर्मा से इस बारे में पूछा तो उन्होंने कहा कि भूख हड़ताल पर बैठे किसी भी व्यक्ति का वजन या तो घट सकता है या समान रह सकता है। यह बढ़ नहीं सकता। भले ही इंसान कितना भी पानी पिए।

केजरीवाल सरकार की उपराज्यपाल से तीन मांगें : पहली-दिल्ली सरकार में कार्यरत भारतीय प्रशासनिक सेवा (आईएएस) अधिकारियों की हड़ताल खत्म कराई जाए। दूसरी-काम रोकने वाले आईएएस अधिकारियों के खिलाफ कड़ी कार्रवाई की जाए। तीसरी-राशन की दरवाजे पर आपूर्ति की योजना को मंजूर किया जाए।